Jüri Orn

Jüri Orn (sündinud 20. märtsil 1938 Otepääl) on eesti kasvatusteadlane.

 Haridus ja töö 
Jüri Orn lõpetas 1957. aastal Valga 1. Keskkooli ja 1962. aastal Tartu Riikliku Ülikooli eesti filoloogina. 1964–1968 õppis TRÜ aspirantuuris. Pedagoogikakandidaat (1975, TRÜ), väitekiri "Interpersonaalsete suhete hindamine õpilaste poolt kui pedagoogiline probleem".

Alustas tööd Tartu Riikliku Ülikooli pedagoogika kateedri vanemlaborandina (1962–1964), oli 1968–1975 sama kateedri assistent ja vanemõpetaja; 1975–1991 Tallinna Pedagoogilise Instituudi pedagoogika ja psühholoogia kateedri vanemõpetaja ja dotsent, 1976–1981 ka sama kateedri juhataja; 1991–1993 Tallinna Pedagoogikaülikooli kasvatusteaduse õppetooli juhataja, dotsent; 1993. aastast kasvatusteaduse korraline professor, õppetooli juhataja, ühtlasi 1996–1999 kasvatusteaduste teaduskonna dekaan, 1999–2002 kasvatusteaduste osakonna juhataja, 2004 aastast emeriitprofessor. 

Osales 1980.–1990. Eesti haridusuuenduses, Eesti Haridusfoorumi töös, oli üheks hariduskontseptsiooni lähtekohtade koostajaks.Eesti hariduskontseptsiooni lähtekohad : eelnõu Eesti Hariduskonverentsile '95 / Eesti Vabariigi Kultuuri- ja Haridusministeerium ; [koostajad Olav Aarna (töögrupi juht) ... jt. Tln, 1995 Olnud paljude vabariiklike, ülikooliliste ja teaduskondlike nõukogude ja komisjonide liige.

 Teadustegevus 
Kuulub akadeemik Heino Liimetsa koolkondaHaridusleksikon, A Liimets. Elustiil, lk 57, esindab eesti kasvatusteadustes selle seisukohti ja vaateid. Uurimistööd alustas H. Liimetsa juhendamisel koolielu sotsiaal-psühholoogiliste aspektide ja õpilaste eluviisi uurimisega, tegeles kasvatusteaduse teoreetiliste ja metodoloogiliste probleemidega, viimastel aastatel eesti haridus- ja pedagoogilise mõtte ajaloo uurimisega. On olnud seotud juhi või täitjana Eesti Teadusfondi või HTM sihtfinantseeritavate projektidega (Eesti kooli ajalugu, Õppiva inimese ja kasvatustegelikkuse areng kultuuriruumis, Õpistiil kui antropoloogiline ja esteetiline fenomen, Organisatsioonikultuuri mõju pedagoogide rahulolule jt.ERIS. https://www.eris.ee/person.php?id=3406 Õppejõuna õpetanud pedagoogika ja kasvatusteaduse põhikursusi, kursust kooliklassi sotsiaalpsühholoogiast, erikursusi, juhendanud kõigi tasemete üliõpilastöid. Olnud külalisõppejõud Saksa DV-s Güstrowi ja Magdeburgi pedagoogikakõrgkoolides ja Tampere Ülikoolis Soomes.

Jüri Orn on Eesti Akadeemilise Pedagoogika Seltsi (EAPS) taasasutaja, olnud juhatuse liige, 2013. auliige.

Jüri Orn on avaldanud üle 70 teadusartikli ning hulgaliselt artikleid Õpetajate Lehes, koostanud ja toimetanud raamatuid, sh "Eesti põhikooli lõpetaja ja tema eakaaslane teistes riikides" (Tallinn, 1995), olnud raamatute retsensent ja saatesõnade autor, "Haridusleksikoni" (Tallinn, 2013) koostamise töörühma liige. 

 Tunnustus 
 1994 – EAPS-i ja HTM teaduspreemia kasvatusteaduslike teadustööde konkursil
 1999 – EAPS-i ja HTM teaduspreemia kasvatusteaduslike teadustööde konkursil

 Publikatsioone 
Õpilastevaheliste isiklike suhete uurimise metoodikast. // Nõuk Ped ja Kool II (1966) 
Orn, J. 1968. Sotsiomeetriline test inimestevaheliste suhete uurimiseks. - Psühholoogia ja kaasaeg. Tallinn: Valgus.
Interpersonaalsete suhete hindamise sotsiaalpsühholoogilisi ja pedagoogilisi probleeme. // Nõuk Ped ja Kool XIX (1978) 
Личностные ресурсы индивида и взаймодействие. // Взаимодействие коллектива и личности. Тлн, 1982
Orn, J. 1983. Õpilase isiksuslikud ressursid ja õppetund. - Nüüdistund. Koost. H. Tiits. Tallinn. 
Orn, J. 1985. Kooliklassi sotsiaalpsühholoogia - mis? ja milleks? - Noorele õpetajale. Koost. R. Virkus. Tallinn: Valgus.
Grupitaju õpilaste elutegevuse peegeldaja ja reguleerijana. // Õpilase isiksuse arengu determinatsiooni probleeme. Tln, 1987 
Orn, J. 1987. Grupitaju õpilase elutegevuse peegeldaja ja reguleerijana. - Õpilase isiksuse arengu determinatsiooni probleeme. Koost. H. Liimets. Tallinn.
Orn, J. 1992. Lähtekohaks kasvatustegelikkus. - Haridusuuendus - mis, miks ja kuidas. Koost. M. Sööt. Tallinn: Harjumaa Hariduse Arenduskeskus, 77-89.  
Orn, J. 1993. Aktuelle Fragen des estnischen Bidungssystems. - Bildungsreport aus Estland Hrsg. K. Altermann, T. Kaasik. Tallinn
Orn, J. 1995. Õpilaste väärtushinnangud. - Eesti põhikooli lõpetaja ja tema eakaaslane teistes riikides. Koost. ja toim. J. Orn. Tallinn, 7-47.
Orn, J. 1995. Erziehungswissenshaftliche Reflexion gegenwärtiger Bildungsprobleme in Estland. - Reformpädagogik und pädagogische Reformen in Mittel- und Osteuropa. Hrsg. L. Böttcher, R. Golz. Texte zur Theorie und Geschichte der Bildung. Hrsg. F. Brüggen, K.-H. Göstemeyer. Band 5. Münster: Lit., 44-49.
Orn, J. 1998. Meie kasvatustegelikkuse väärtusest. - Õpilane ja õpetaja Eesti kasvatustegelikkuses. Toim. T. Kuurme, M.-L. Laherand. - Tallinn. (Acta Universitatis Scientiarum Socialum et Artis Educandi Tallinnensis. A 9 Humaniora.)
Orn, J. 1998. Zum Problem des Erziehungsbewustsein. - Erziehungswissenschaft als eine integrative Wissenschaft. Integrationsprobleme in der Erziehung. Tallinn: TPÜ Kirjastus. 
Orn, J. 1999. Matti Koskenniemen merkitys Viron Kasvatustieteessä. - Opetuksen tutkimuksen suuntaviivoja. Pertti Kansanen & Jukka Husu (toim.). Helsinki (Helsingin yliopiston opettajankoulutuslaitos. Tutkimuksia 203). 
Orn, J. 2000. Kasvatustegelikkus kui võimalikkus. – Haridus ja sotsiaalne tegelikkus. Artiklite kogumik. Tartu. 
Orn, J. 2010. Heino Liimets und seine Zeit in meinen Erinnerungen. - Denkkulturen. Selbstwerdung des Menschen, Erziehungskulturen. Festschrift für Professor Dr.Dr.h.c. Dr.h.c. Heino Liimets. Herausgeben von Airi Liimets. Peter Lang international Verlag der Wissenschaften. (Baltische Studien zur Erziehungs- und Sozialwissenschaften. Band 18.) 

 Viited 

 Kirjandus 
 Juurak, R., Liimets, A. (Intervjueeritav), Orn, J. (Intervjueeritav) (2008). Valgusvihk uudishimulikule inimesele. Õpetajate Leht, 2008.
 Jüri Orn. (2013). Mõned uitmõtted akadeemilisest identiteedist ja selle kujunemisest. - Õpiobjekt Ene-Silvia Sarv. Akadeemiline habitus, akadeemiline identiteet.https://www.tlu.ee/opmat/ka/opiobjekt/akadeemilisest_identiteedist/jri_orn_mned_uitmtted_akadeemilisest_identiteedist_ja_selle_kujunemisest.html
 Jüri Orn. (2006). Mälestusi ei saa valida. Õpetajate Leht, 4. juuni.
 Liimets, A. (2008). Eesti kasvatusteadusliku mõtte hoidja Jüri Orn. Õpetajate Leht, 2008.
 Eesti teaduse biograafiline leksikon. 3. köide: N–Sap (http://www.bahps.org/etbl) TTEÜ, avaldatud elektrooniliselt 2013

Kategooria:Eesti kasvatusteadlased
Kategooria:Tallinna Ülikooli professorid
Kategooria:Tartu Ülikooli õppejõud
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1938